Vroueliga se voormalige segsvrou glo in padwoede-voorval betrokkeTroy Martens “Ek wil hê sy moet weet dat wat sy gedoen het verkeerd was en dat sy nie kan wegkom met die tipe gedrag nie,” het Martens aan die koerant gesê. Martens beweer sy het in Hendrik Potgieterweg in Strubensvallei gery toe sy versuim het om vir ŉ ander motoris toe te gee. Martens sê sy het haar hand gelig en om verskoning gevra. Sy sê die ander motoris het voor haar motor stilgehou, uitgeklim en vir haar gewys om haar venster af te draai. Martens sê sy het nie bedreig gevoel deur die vrou nie. “Maar voor ek weer kon sien het sy haar hand in my gesig gedruk en my kop afgedruk. Ek was so geskok dat ek gehuil het.” Die polisie het teen druktyd nie op die Sunday Times se versoek om kommentaar reageer nie.